
                                                                     ROMÂNIA

JUDEŢUL VRANCEA
MUNICIPIUL  FOCŞANI
CONSILIUL LOCAL
H O T Ă R Â R E
Privind aprobarea delegării gestiunii serviciului de transport public local de persoane prin curse regulate şi a infrastructurii tehnico-edilitare aferente, pe raza municipiului Focşani
Consiliul Local al municipiului Focşani, judeţul Vrancea, întrunit în şedinţa ordinară:  

        - văzând proiectul de hotărâre iniţiat de domnul primar ing. Decebal Bacinschi privind delegarea gestiunii serviciului de transport public local de persoane prin curse regulate şi a infrastructurii tehnico-edilitare aferente, pe raza municipiului Focşani şi raportul nr. 44705/12.09.2012 al Compartimentului de transport public local;

- ţinând cont de avizul favorabil al Comisiei de buget şi administraţie publică;
        - având in vedere prevederile art.17, alin. (1), lit. h) din Legea serviciilor de transport public local nr. 92/2007, cu modificările şi completările ulterioare;


- având in vedere prevederile art. 4, lit. d) şi f), precum şi prevederile art.10, alin (2)  din Ordinul nr. 353/2007, privind aprobarea Normelor de aplicare a Legii serviciilor de transport public local nr.92/2007;
- conform art. 2, lit. d), din anexa nr.1 la Hotărârea nr.87/266 din 28.08.2012, privind aprobarea Regulamentului-cadru pentru efectuarea serviciului de transport public local de persoane prin curse regulate în municipiul Focşani;


- în baza art. 36, alin. (1), alin. (2), lit. d) şi alin. (6), lit. a), pct. 14, precum şi în temeiul art. 45, alin. (1) din Legea nr. 215/2001, privind administraţia publică locală, republicată, cu modificările şi completările ulterioare.  

HOTĂRĂŞTE:
Art. 1. Se aprobă Studiul de oportunitate, conform anexei nr. 1 care face parte integrantă din prezenta hotărâre. 

Art. 2. Se aprobă Caietul de sarcini al contractului privind delegarea gestiunii serviciului de transport public local de persoane prin curse regulate şi a infrastructurii tehnico-edilitare aferente, pe raza municipiului Focşani conform anexei nr. 2 care face parte integrantă din prezenta hotărâre. 

Art.3. Se aprobă Contractul de delegare a gestiunii serviciului de transport public local de persoane prin curse regulate şi a infrastructurii tehnico-edilitare aferente, pe raza municipiului Focşani, conform anexei nr. 3 care face parte integrantă din prezenta hotărâre. 
 Art. 4. Contractul de concesiune valabil încheiat, îşi va produce efectele potrivit clauzelor contractuale până în momentul încheierii noului contract de atribuire în gestiune delegată, a serviciului de transport public local de persoane, prin curse regulate în municipiul Focşani.


Art. 5. Prezenta hotărâre va fi comunicată, conform legii de către  Direcţia administraţie publică locală compartimentelor, birourilor, serviciilor şi Primarului municipiului Focşani, care va asigura executarea acesteia prin Direcţia Economică, Compartimentul de transport public local, Poliţia Locală a municipiului Focşani, şi S.C. Transport Public S.A. Focşani. 
PREŞEDINTE DE ŞEDINŢĂ,

              Radu  Niţu                                               
                                                                                 Contrasemnează
                                                         SECRETARUL MUNICIPIULUI FOCŞANI

                                                     


       Corhană  Eduard  Marian
Municipiul  Focşani, 27 septembrie 2012
Nr.   105/284

                                           ROMÂNIA                                                    Anexa nr. 1
              JUDEŢUL  VRANCEA                   la Hotărârea nr.  105/284/27.09.2012                                      
            MUNICIPIUL FOCŞANI
               CONSILIUL  LOCAL
STUDIUL  DE  OPORTUNITATE

PRIVIND  DELEGAREA  GESTIUNII  SERVICIULUI  DE  TRANSPORT PUBLIC  LOCAL  DE  PERSOANE  PRIN  CURSE  REGULATE  ŞI  A INFRASTRUCTURII  AFERENTE

          I. GENERALITĂŢI


Serviciul de transport public local de persoane prin curse regulate este parte componentă a serviciilor de transport public local precum şi a serviciilor comunitare de utilitate publică. 

Acest serviciu cuprinde totalitatea acţiunilor şi activităţilor de utilitate publică şi de interes economic şi social general, desfăşurate la nivelul unităţii administrativ teritoriale, sub controlul şi coordonarea autorităţii de autorizare a administraţiei publice locale, în scopul asigurării transportului public local de persoane.
 

Serviciul de transport public local de persoane prin curse regulate trebuie să îndeplinească cumulativ următoarele condiţii :

 a) să fie efectuat de către un operator de transport rutier, astfel cum acesta este definit şi licenţiat conform prevederilor O.U.G. nr. 109/2005 aprobată cu modificări şi completari prin Legea nr.102/2006 cu modificările si completările ulterioare ;

 b) se execută pe rute si cu programe prestabilite de către Consiliul Local ;

 c) se efectuează de către operatorul de transport rutier cu mijloace de transport în comun clasificate conform actelor normative în vigoare;

 d) persoanele transportate sunt îmbarcate în puncte fixe prestabilite denumite staţii publice ;

 e) pentru efectuarea serviciului, operatorul de transport rutier percepe de la persoanele transportate un tarif de transport pe bază de legitimaţii de călătorie individuale eliberate anticipat, al căror regim este stabilit prin lege ;

 f) transportul cu autobuze şi microbuze se efectuează numai pe baza de licenţe de traseu şi caiete de sarcini eliberate în condiţiile stabilite prin normele de aplicare a Legii 92/2007, cu modificările si completările ulterioare.

II. SITUAŢIA  ACTUALĂ 

La aceasta dată, în municipiul Focşani, serviciul de transport public local de persoane prin curse regulate este prestat de către S.C. Transport Public S.A. Focşani.










În anul 2005, între Consiliul Local al municipiului Focşani  în calitate de concedent şi S.C. Transport Public SA Focşani a fost încheiat Contractul de concesiune nr.20491 din 15.12.2005.







În Municipiul Focşani există în exploatare 9 trasee de transport public local de persoane prin curse regulate, deservite de autobuze de medie capacitate ( midibuze ) şi microbuze, după cum urmează :

Traseul nr. 1 : Gară – Goleşti

Traseul nr. 2 : Gară – Mândreşti

Traseul nr. 3 : Gară– Obor – Kaufland – Sud

Traseul nr. 4 : Autogară – Centru – Sud

Traseul nr. 51 : Gară – Sud – Praktiker

Traseul nr. 6 : Autogară – Bahne – Sud

Traseul nr. 7 : Gară – Obor – Kaufland – Carrefour

Traseul nr. 9 : Sud – Centru – Carrefour

Traseul nr. 10 : Gară – Obor – Capela - Sud

La elaborarea propunerilor de organizare a liniilor de transport public s-au avut in vedere următoarele aspecte:

-   satisfacerea cererii de călătorie aferentă orei de vârf  6:00 – 8:00;

-   trasee mai eficiente;

- infrastructura de transport să fie armonios dezvoltată pe ansamblul municipiului.

Aceste linii pot fi clasificate după funcţionalitate astfel:

          •  trasee care deservesc zona urbană şi periurbană; 

• trasee care fac legătura între cartiere, zona centrală a oraşului şi zona industrială

•  trasee care fac legătura între cartiere şi zona comercială a oraşului.


Traseele cele mai eficiente sunt nr. 1 şi nr. 4, acestea circulând la intervale de 10 minute pentru fiecare traseu în parte pe parcursul întregii zile.

Vehiculele ce deservesc traseele liniilor nr. 2, nr. 3 şi nr. 10, circulă la capacitate optimă doar la orele vârf.

Traseul nr. 51 este deservit numai de microbuze datorită configuraţiei şi lăţimii străzilor pe care circulă.

Traseul nr. 6, deservit din aceleaşi motive tot de microbuze, este încă în faza de consolidare, din punct de vedere financiar fiind neprofitabil.

Traseele nr. 7 şi nr. 9 s-au înfiintat ca urmare a dezvoltării zonei comerciale situată pe centura municipiului Focşani.

Municipiul este alcătuit din 4 zone compacte, dar separate între ele de zone militare sau agricole : 

- Cartierul Sud şi Laminorul – reprezintă zona de locuinţe şi zona industrială a orasului.

- Centru, b-dul. Unirii, b-dul. Bucureşti, str.Brailei, str.Bucegi, str.Cuza Vodă, cartierele Bahne, Obor  şi Gară – reprezintă cea mai mare zonă de locuinţe şi o parte din industria confecţiilor situată spre zona spital şi obor.


- Cartierul Mîndresti – reprezintă zona rurală a municipiului.


- Zona comercială a oraşului ( Dedeman, Carrefour, Onasis, Zanfir,)

Nevoia de mobilitate a locuitorilor a dus la creerea de legături între aceste zone, în principal pe direcţia nord – sud : Obor –  Centru – Sud. De aceea există situaţii în care traseele se suprapun astfel încat pe zonele comune frecvenţa este foarte mare, cum e cazul traseelor nr.1, nr. 4, nr. 51, nr. 9 si nr. 10 de la staţia Centru până la zona Laminor Sud, a traseelor nr.1, nr. 2, nr. 3, nr. 51, nr. 7 si nr. 10 de la staţia Gară până la Centru sau a traseelor nr. 3, nr. 4, nr. 6, nr. 7, nr. 9 şi nr. 10 de la staţia Obor la Spital şi apoi la Teatru.

În ceea ce priveşte staţiile de transport public, pe liniile principale majoritatea sunt amenajate corespunzator, dar pe celalalte trasee ( str. Marăşeşti, str. Brăilei, str. 1 Decembrie 1918, str. Longinescu, str. Vâlcele) , mai sunt multe staţii care nu au prevăzute alveole sau spaţii de aşteptare. 

          III. SITUAŢIA ECONOMICO-FINANCIARĂ ACTUALĂ A SERVICIULUI


În municipiul Focşani, numărul de călători care utilizează serviciul de transport public a fost în scădere, cu excepţia ultimilor 2 ani când s-a stabilizat.
Aceasta a dus la o reducere a folosirii mijloacelor de transport în comun.
Factorii importanţi ce influentează nivelul cererii sunt :


- creşterea numărului propietarilor şi utilizatorilor de autoturisme;


- schimbările din structura economică cu impact asupra numărului de locuri de muncă;


- calitatea serviciului.


Transportul public trebuie sa fie perceput de către publicul larg ca fiind una din posibilităţile de transport suportabil, confortabil, avantajos şi sigur. 


Pentru ca aceaste cerinţe să fie atinse sunt necesare investiţii periodice în mijloacele de transport.


La acest moment serviciul de transport public local de persoane este nesubvenţionat, un bilet de călătorie pe toate liniile de transport din municipiul Focşani costă 1,5 lei, iar un abonament cu 30 călătorii costă 37 lei. 


Aceste tarife au fost aprobate de Consiliul Local Focşani, in aşa fel încat să fie suportabile de către populaţie.


Societatea deţine un parc auto format din autobuze si microbuze cu o vechime mai mică de 10 ani ( ultimile autobuze fiind achiziţionate în anul 2011 ), dotate cu motoare  având norma de poluare Euro 3 şi Euro 4. 










Tendinţa ultimilor ani arată ca societatea doreşte şi chiar a reusit în cea mai mare parte înlocuirea microbuzelor cu autobuze de medie capacitate pentru a creşte gradul de confort si civilizatie a călătoriei. 

IV. OBIECTIVELE PROCESULUI DE ORGANIZARE A SERVICIULUI DE TRANSPORT PUBLIC LOCAL DE CĂLĂTORI

 
Principalele obiective urmărite în procesul de organizare a serviciului de transport public local sunt: 

· asigurarea transparenţei în procedurile de achiziţie publică; 

· informarea şi consultarea periodică a populaţiei asupra politicilor de dezvoltare durabilă din domeniul serviciului de transport public local; 

· acordarea unor facilităţi de transport anumitor categorii de persoane; 

· corelarea capacităţii mijloacelor de transport de persoane cu fluxurile de călători existente; 

· asigurarea continuităţii serviciilor de transport prin programele de transport sau de funcţionare, după caz, corelate cu fluxurile de călători sau de mărfuri existente; 

Pentru realizarea acestor obiective procesul de organizare a serviciului de transport public local de călători se va desfăşura cu respectarea următoarelor principii:

· garantarea respectării drepturilor şi intereselor utilizatorilor serviciului de transport public local; 

· rezolvarea problemelor de ordin economic, social şi de mediu ale municipiului; 

· utilizarea eficientă a fondurilor publice în activitatea de administrare a serviciului de transport public local; 

· deplasarea în condiţii de siguranţă şi de confort, inclusiv prin asigurarea de risc a persoanelor transportate, precum şi a bunurilor acestora prin poliţe de asigurări; 

· asigurarea executării unui transport public local suportabil în ceea ce priveşte tariful de transport; 

· susţinerea dezvoltării economice a localităţilor prin realizarea unei infrastructuri de transport modernă; 

· satisfacerea cu prioritate a nevoilor de deplasare ale populaţiei, ale personalului instituţiilor publice şi ale operatorilor economici pe teritoriul municipiului prin servicii de calitate; 

· protecţia categoriilor sociale defavorizate, prin compensarea costului transportului de la bugetul local; 

· integrarea tarifară prin utilizarea unui singur tip de legitimaţie de călătorie pentru toate mijloacele de transport public local de persoane prin curse regulate; 

· dispecerizarea transportului public local de persoane realizat prin programe permanente; 

    V. MODALITĂŢI DE ADMINISTRAREA SERVICIULUI DE TRANSPORT        PUBLIC LOCAL

Serviciul de transport public local de persoane, prin curse regulate în municipiul Focşani se poate administra prin atribuirea acestuia corespunzator modalităţilor de gestiune directă sau gestiune delegată.

În cazul gestiunii directe autorităţile administratiei publice locale îşi asumă nemijlocit prestarea serviciului de transport public local de persoane prin curse regulate, precum şi toate sarcinile si responsabilităţile, potrivit legii, privind organizarea, coordonarea, exploatarea, finanţarea si controlul funcţionarii serviciului. 
Gestiunea directă se realizează prin intermediul unor operatori de transport care sunt structuri proprii ale autorităţilor administraţiei publice locale, deţinatoare de licentă de transport.


Gestiunea delegată este forma de atribuire în gestiune a serviciului de transport public local prin care autorităţile administraţiei publice locale transferă unuia sau mai multor operatori de transport rutier cu capital public, sau mixt sarcinile şi responsabilităţile proprii cu privire la prestarea propriu-zisă a serviciului, precum şi la exploatarea, întreţinerea, reabilitarea şi modernizarea bunurilor proprietate publică aferente sistemului de transport public local, în baza unui contract de delegare a gestiunii. 


Alegerea modalităţii de atribuire a serviciilor de transport public local se face, prin hotărâre adoptată de Consiliul Local al municipiului Focşani, în condiţiile legi nr. 92/10.04.2007 – Legea serviciilor de transport public local, cu modificările si completările ulterioare, a Ordinului Ministrului Internelor şi Reformei Administrative nr. 353 /2007 pentru aprobarea Normelor de aplicare a Legii serviciilor de transport public local nr. 92 modificat prin ordinul 182/2011, şi a Legii nr. 51/2006, Legea servicilor comunitare de utilităţi publice.

VI. PROPUNEREA DE ORGANIZARE ŞI DELEGARE A GESTIUNII SERVICIULUI DE TRANSPORT PUBLIC LOCAL DE PERSOANE PRIN CURSE REGULATE ÎN MUNICIPIUL FOCŞANI 


Având în vedere modalităţile prevăzute de lege pentru administrarea serviciului de transport public local de călători, precum şi specificul transportului public în municipiul Focşani, propun delegarea gestiunii  acestui serviciu, către S.C. Transport Public S.A. Focşani, prin hotărâre a Consiliului Local.

Date privind indentificarea Operatorului de transport

Denumire operatorului: S.C. TRANSPORT PUBLIC S.A. FOCŞANI

Adresa: Focşani, str. Mărăşeşti, nr. 72

Numărul de înregistrare în Registrul Comerţului: J39/1/1998
Codul unic de înregistrare: RO 10099760

Forma juridică de constituire: societate pe acţiuni
Acţionarul : Consiliul Local al Municipiului Focşani este acţionar unic 

Natura capitalului social: public 100%

Valoarea capitalului social: 1.414.340 lei
          Codul CAEN 4931 al activităţii principale: Transporturi urbane, suburbane şi metropolitane de călători
Delegare gestiunii serviciului de transport public local se face prin contract de delegare a gestiunii cu respectarea prevederilor legale şi a procedurii de delegare. 


Pe durata contractului de delegare a gestiunii, în conformitate cu atribuţiile ce le revin potrivit legii, autorităţile administraţiei publice locale păstrează prerogativele privind adoptarea politicilor şi strategiile proprii de dezvoltare a serviciului şi a sistemului de transport public local, precum şi dreptul de a supraveghea şi controla modul de desfăşurare a serviciului cu privire la: 

· respectarea şi îndeplinirea obligaţiilor contractuale asumate de operatorul de transport rutier; 

· derularea ritmică a serviciului, respectarea traseelor prevăzute şi a orarelor zilnice şi săptămânale; 

· dezvoltarea şi modernizarea sistemului de transport public local, precum şi modul de administrare, exploatare şi menţinere în funcţiune a acestuia; 

· respectarea procedurilor de formare, stabilire şi ajustare periodică a tarifelor pentru serviciul de transport public local. 

VI.1. Avantajele delegarii gestiunii serviciului de transport comparativ cu situaţia actuală sunt următoarele:
-    coordonarea unitară a serviciului de transport;

· creşterea calităţii serviciului prestat;

· integrarea tarifară prin utilizarea unui singur tip de legitimaţie de călătorie pentru toate mijloacele de transport public local de persoane prin curse regulate;

· acordarea de licenţe de traseu pentru fiecare mijloc de transport;

· dispecerizarea transportului public local de persoane realizat prin programe permanente;

VI.2. Motivele care justifică delegarea gestiunii serviciului de transport public local de persoane, prin curse regulate în municipiul Focşani sunt: 
VI.2.1. Motive de ordin legislativ:

- Legea nr. 51/08.03.2006 - Legea servicilor comunitare de utilităţi publice;
- Legea nr. 92/10.04.2007 – Legea serviciilor de transport public local cu modificarile si completările ulterioare;

        - Ordinul Ministrului Internelor şi Reformei Administrative nr. 353 /2007 pentru aprobarea Normelor de aplicare a Legii serviciilor de transport public local nr. 92 modificat prin ordinul 182/2011;

         - Ordinului Preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 263/2007 de aprobare a Normelor-cadru privind modalitatea de atribuire a contractelor de delegare a gestiunii serviciilor de transport public local;

            - Ordinului Ministrului transporturilor  nr. 972/2007, pentru aprobarea Regulamentului-cadru de efectuare a transportului public local şi a Caietului de sarcini-cadru al serviciilor de transport public local;

  - Legea  nr. 52/2003 privind transparenţa decizională în administraţia publică;

            - Ordonanţa nr. 27/2011 privind transporturile rutiere, cu modificările şi completările ulterioare;

            - Legea administraţiei publice locale nr. 215/2001, republicată cu modificările şi completările ulterioare; 

           VI.2.2. Motive de ordin economico-financiar

- delegarea gestiunii serviciului de transport public local de persoane prin curse regulate şi a infrastructurii tehnico-edilitare aferente, pe raza municipiului Focşani, ar presupune investiţii imediate pentru dotarea cu mijloace de transport şi realizarea de logistică necesară gestionării serviciului;

- posibilitatea obţinerii de tarife mici pentru o calitate ridicată a serviciului;

- realizarea unui raport calitate/cost cât mai bun pentru perioada de derulare a contractului de delegare a gestiunii serviciului şi menţinerea unui echilibru permanent între riscurile şi beneficiile asumate prin contract.

         VI.2.3. Motive de ordin social şi de mediu
    - Municipiului Focşani monitorizează prin Autoritatea de autorizare, următoarele aspecte: 

- modul de constituire al tarifelor şi modificările acestora prin clauzele stabilite în contractul de delegare a gestiunii şi  aprobarea lor de către Consiliul Local;

- deplasarea în condiţii de siguranţă şi de confort, inclusiv prin asigurarea de risc a persoanelor transportate, precum şi a bunurilor acestora prin poliţe de asigurări;

- infrastructura de transport să fie armonios dezvoltată pe ansamblul municipiului;

- îmbunătăţirea calităţii mediului şi implicit a sănătăţii populaţiei prin reducerea gradului de poluare a mijloacelor de transport în comun.

VI.3. Durata estimată a contractului de delegare
Se propune delegarea gestiunii serviciului de transport public local de persoane prin curse regulate şi a infrastructurii tehnico-edilitare aferente, pe raza municipiului Focşani, pe o perioadă de 6 ani începând cu data semnării contractului, cu posibilitatea prelungirii pe o perioadă de 3 ani, în aceleaşi condiţii. 

COMPARTIMENTUL DE TRANSPORT PUBLIC LOCAL

         Jr  Ion  Soare
                      Delegatar, 




   Delegat, 

              Municipiul  Focşani                S.C. Transport Public S.A. Focşani                                                  

                reprezentat  prin                                   reprezentată prin

                        Primar                                                   Director

          Ing. Decebal  Bacinschi                               Ing. Ion  Diaconu
PREŞEDINTE DE ŞEDINŢĂ,

               Radu  Niţu                                       Contrasemnează
                                                   SECRETARUL MUNICIPIULUI FOCŞANI

                                                     


 Corhană  Eduard  Marian
                             ROMÂNIA                                                          Anexa nr. 2

                    JUDEŢUL VRANCEA             la Hotărârea nr. 105/284/27.09.2012          
                  MUNICIPIUL  FOCŞANI
                     CONSILIUL  LOCAL                                                         
CAIET  DE SARCINI
AL  CONTRACTULUI  DE  DELEGARE  A  GESTIUNII  SERVICIULUI  DE TRANSPORT  PUBLIC  LOCAL  DE  PERSOANE  PRIN  CURSE  REGULATE  ŞI A  INFRASTRUCTURII  AFERENTE

            CAPITOLUL I : Dispoziţii generale 

           Art. 1. Prezentul caiet de sarcini a fost stabilit pe baza legislaţiei în vigoare şi precizează condiţiile în care trebuie să se desfăşoare transportul public local de persoane, prin curse regulate, preluat în gestiune delegată de către delegatul S.C.Transport Public S.A. Focşani de la delegatarul Municipiului Focşani, precum şi alte elemente ce reglementează relaţiile dintre cele două părţi semnatare.

          Art. 2. Serviciul de transport public local de persoane, prin curse regulate trebuie să asigure cerinţele de deplasare a cetăţenilor în interiorul municipiului, pe întreaga reţea de trasee şi cu programe de circulaţie prestabilite în funcţie de cererea de transport şi de capacitatea disponibilă.

          Art. 3. Aria şi zonele deservite de delegat sunt specificate în Studiul de oportunitate.

          Art. 4. Modificările în reţeaua de transport public local de persoane (extinderi, limitări, desfiinţări), justificate tehnic şi comercial şi pentru care există acordul părţilor contractante, pot fi operate în obiectul contractului de delegare a gestiunii serviciului de transport public de persoane prin curse regulate, prin acte adiţionale, fără modificarea clauzelor contractuale iniţiale. Delegatul nu poate refuza modificările privind traseele şi programele de circulaţie solicitate de delegatar, cu excepţia cazurilor în care cererea depăşeşte capacitatea sa de transport, dar poate pretinde în cazul modificărilor schimbarea unor clauze din contract sau introducerea unora noi.       

          Art. 5. Delegatul are dreptul să solicite sau să accepte, după caz  modificarea unor clauze din contractul de delegare a gestiunii, sau introducerea unora noi, în cazul în care apar modificări faţă de situaţia existentă la semnarea contractului sau datorită acordării de către delegatar a unor facilităţi pentru serviciul de transport public local de persoane.

               Art. 6. Delegatul are dreptul de a utiliza gratuit pentru circulaţie infrastructura publică (străzi, poduri, pasaje denivelate, mobilier stradal, staţii călători etc.) şi instalaţiile auxiliare aferente acesteia.

Art. 7.  Delegatarul va acorda delegatului, cu titlu gratuit, dreptul de a realiza, după planuri de amplasament şi execuţie aprobate, amenajările necesare  exploatării mijloacelor de trasport (staţii de întreţinere, salubrizare, spaţii de parcare, capete de linii etc.)

Art. 8. Pe durata contractului încheiat delegatul are exclusivitate pe traseele atribuite.

Art. 9. La încheierea şi pe toată durata contractului de delegare a gestiuniiserviciului, delegatul şi delegatarul sunt obligaţi să respecte următoarele acte normative : 
                a) Legea nr. 92/2007 a serviciilor de transport public local;
                b) Legea nr. 51/2006 privind  serviciile comunitare de utilităţi publice;

                c) Ordinul Ministrului Internelor şi Reformei Administrative nr. 353 /2007 pentru aprobarea Normelor metodologice de aplicare a Legii serviciilor de transport public local nr. 92;
                 d) Ordinului Preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 263/2007 de aprobare a Normelor-cadru privind modalitatea de atribuire a contractelor de delegare a gestiunii serviciilor de transport public local;
                 e) Ordinului Ministrului transporturilor  nr. 972/2007, pentru aprobarea Regulamentului-cadru de efectuare a transportului public local şi a Caietului de sarcini-cadru al serviciilor de transport public local;
       f) Legea  nr.52/2003 privind transparenţa decizională în administraţia publică;

                 g) Ordonanţa de Urgenţă nr. 27/2011 privind transporturile rutiere, cu modificările şi completările ulterioare;
                 b) Legea administraţiei publice locale nr. 215/200, republicată cu modificările şi completările ulterioare; 
CAPITOLUL II: Condiţii de realizare a transportului public local de persoane prin curse regulate

Art. 10. Condiţiile generale în care se realizează transportul public local de persoane, atribuit în gestiune delegată (lungimea traseelor, lunghimea distanţei dintre staţii, intervalul mediu de succedare între vehicule, gradul maxim de aglomerare, orele de începere şi terminare a programelor de circulaţie numărul de mijloace de trasport necesare, capacitatea mijloacelor de transport, care deservesc traseeul etc.) sunt specificate în Programul de transpot.

              Art.11. 

              (1). Peste numărul necesar de mijloace de transport necesare, delegatul trebuie să deţină un plus de minimum 20% pentru a acoperi imobilizările totale şi rezervele.    

(2). Executarea transportului public local de persoane se contractează în 

condiţiile respectării indicatorilor de performanţă.

                        B CAPITOLUL III : Drepturile şi obligaţiile delegatului

Art. 12. Delegatul va realiza trasportul public local de persoane, la parametrii specificaţi în anexe şi în prezentul caiet de sarcini, utilizând inventarul propriu şi preluat de la delegatar pe baza procesului verbal de predare-primire.

               Art. 13. În cadrul contractului de delegare a gestiunii serviciului de transport public de persoane prin curse regulate, delegatarul acordă delegatului dreptul de utilizare a mijloacelor de transport şi a infrastructurii aferente în schimbul unei redevenţe.


Art. 14. Delegatul va plăti delegatarului periodic o redevenţă stabilită prin contractul de delegare în cuantumurile şi la termenele prevăzute.


Art. 15. Delegatul va utiliza tarifele stabilite prin hotărâre a Consiliului Local al municipiului Focşani.


Art. 16. Delegatul are dreptul să efectueze, cu informarea delegatarului, modificări temporare (suspendări, limitări, micşorarea frecvenţei de circulaţie, devieri de traseu etc.) în deservirea unor trasee, atunci când aceste modificări sunt necesare în caz de avarii sau pentru executarea unor lucrări, în cazul în care reţeaua stradală sau condiţiile generale din zonă nu  mai permit circulaţia  mijloacelor de transport în condiţii de siguranţă şi eficienţă normale, precum şi în cazul în care numărul de călători scade semnificativ.

                 Art. 17. Delegatul va solicita aprobarea delegatarului pentru întreruperea funcţionării unor trasee definitiv sau pe o perioadă determinată, când cererea de transport este sub 50% din capacitatea minimă oferită care ar asigura un interval de succedare între vehicule de peste 60 minute, când  neplata taxei de călătorie a devenit fenomen de masă sau când se produc fenomene antisociale care pun în pericol integritatea  vehicolelor, instalaţiilor sau a personalului propriu. Cererea delegatului nu va putea fi refuzată de delegatar fără un motiv întemeiat.


Art. 18. Delegatul va elabora şi va supune aprobării delegatarului, programe proprii anuale de dezvoltare.

                 Art. 19. Operatorul de transport public local de călători, în calitate de delegat, nu poate transmite unei terţe persoane fizice/juridice, serviciile şi drepturile ce decurg din contractul de delegare a gestiunii serviciului de transport public de persoane prin curse regulate. Este interzisă orice formă de asociere pentru realizarea serviciului de transport atribuit.


Art. 20. La încetarea contractului de delegare a gestiunii serviciului de transport, delegatul va preda delegatarului, conform prevederilor contractului, toate bunurile care sunt în folosinţă la acea dată, în starea tehnică corespunzătoare duratei de funcţionare realizate.


Art. 21. Delegatul va prezenta la cererea delegatarului un raport cu capitolele comercial, exploatare, social, tehnic şi financiar şi va cuprinde minimum următoarele elemente:
                 a) situaţia îndeplinirii parametrilor de performanţă din contractul de de delegare a gestiunii;

                 b) gradul de acoperire a cererii de transport;



c) relaţiile generale prestator-beneficiar; 



d) situaţia evenimentelor tehnice şi de circulaţie;



e) situaţia personalului: număr, structură, accidente de muncă, starea de sănătate;



 f) relaţiile sociale patronat-sindicate;



 g) starea tehnică a mijloacelor de trasport;



 h) analiza comparativă a costurilor de exploatare;



 i) stadiul de realizare a programelor de investiţii;



 j) execuţia bugetului de venituri şi cheltuieli;


Art. 22.  Alte obligaţii ale operatorului de transport;

                 a) să utilizeze pe perioada executării transportului placa de traseu şi indicativul stabilit pentru traseul respectiv, plasate la loc vizibil în faţă şi în spatele mijlocului de transport şi ilumunate corespunzător;

                 b)  placa de traseu va conţine nominalizarea capetelor de traseu între care se execută cursa respectivă;

                 c) mijlocul de transport va avea înscripţionat denumirea executantului transportului;

                 d) să supravegheze urcarea şi coborârea călătorilor, să nu pornească din staţii cu uşile deschise sau cu călătorii aflaţi pe scările mijlocului de transport, precum şi cu călătorii agăţaţi de exteriorul caroseriei;

                  e) să nu admită la transport în salonul mijlocului de transport materii mirositoare, inflamabile, butelii de aragaz, tuburi de oxigen sau alte gaze, butoaie cu carbit, materiale explozibile, produse caustice ori acide, care pot cauza vatămări corporale sau pot murdări călătorii;


 f) să nu circule cu supraîncărcătură, peste capacitatea maximă admisă;

                  g) să nu oprească  pentru urcare şi coborâre decât în staţiile special amenajate, prevăzute în programul de transport;
                  h) să utilizeze numai legitimaţiile de călătorie cu regim special, asigurate conform actelor normative în vigoare;

                  i) să nu permită transportul călătorilor decât pe bază de legitimaţii de călătorie valabile;

                  j) să asigure călatorii şi bagajele acestora pentru riscurile care cad în sarcina operatorului;

                  k) să evidenţieze într-o fişă specială cursele sosite şi plecate;

                  l) să asigure înlocuirea mijlocului de transport imobilizat pe traseu;

                  m) să asigure informarea anticipată a publicului călător în legătură cu modificarea/ suspendarea unei curse sau a unui traseu în caz de forţă majoră;

                  n) să asigure efectuarea în termen a inspecţiei tehnice periodice la mijloacele de transport utilizate;

                  o) să asigure zilnic şi ori de câte ori este nevoie salubrizarea, spălarea şi dezinfectarea mijloacelor de transport;

                  p) să asigure efectuarea verificărilor periodice medicale şi psihologice ale conducătorilor de autovehicule şi să ţină evidenţa acestora;

                  q) să asigure testarea pregătirii profesionale a conducătorilor de autovehicule şi evidenţa acestora;

                  r) să asigure condiţiile de execuţie a transportului în condiţii de regularitate, siguranţă şi confort;

                  s) să asigure afişarea în salonul mijlocului de transport a numelui conducătorului acestuia, a programului de circulaţie, a instucţiunilor privind modul de desfăşurare a transportului a obligaţiilor publicului călător şi altor informaţii de utilitate publică privind transportul, stabilite prin reglementările în vigoare;

                  ş) să aibă instalaţia de încălzire a aerului în salonul mijlocului de transport în stare de funcţionare ori de câte ori este necesar;

                  t) să asigure aspectul estetic corespunzător al mijlocului de transport;

                  ţ) să aibă locuri rezervate pentru persoane cu handicap, bătrâni, persoane cu copii în braţe;  


Art. 23. Delegatul are şi alte drepturi şi obligaţii ce rezultă din actele normative în vigoare şi din Regulamentul pentru efectuarea serviciilor de transport public local de persoane, prin curse regulate.

                      CAPITOLUL  IV : Drepturile şi obligaţiile delegatarului
                 Art. 24. În coformitate cu principiile autonomiei locale ale protecţiei sociale şi ţinând seama de caracteristicile acestui serviciu public, delegatarul poate asigura delegatului o parte din mijloacele financiare necesare pentru exploatarea şi dezvoltarea reţelelor de transport public local de persoane, pentru infrastructura şi dotarea cu autovehicule corespunzătoare, precum şi pentru următorele acţiuni:

a) diferenţa de tarif pentru protecţia socială;

b) alocaţie bugetară pentru cheltuieli de capital;

c) garanţii pentru credite interne şi externe.


Art. 25.  Delegatarul stabileşte durata contractului de delegare, conform actelor normative in vigoare.


Art. 26. Delegatarul supune spre aprobare Consiliului Local, la propunerea delegatului, modificarea şi ajustarea tarifelor în corelare cu reglementările în vigoare vizând asigurarea ratei suportabilităţii costurilor pentru utilizatori.


Art. 27. În cazul existenţei unor reglementări privind acordarea de gratuităţi sau reduceri de tarif pentru unele categorii de persoane, delegatarul acordă delegatului contravaloarea corespunzătoare acestora.


Art. 28. Delegatarul va promova, inclusiv la propunerea delegatului, facilităţi şi priorităţi în organizarea traficului pentru mijloacele de transport public local de persoane (benzi sau culoare proprii separate fizic de restul traficului  prin borduri, marcaje sau alte sisteme; semaforizare preferenţial la traversarea intersecţiilor sau acordarea priorităţii la plecare din staţii etc.)

.


Art. 29. Delegatarul are obligaţia să informeze operatorul de transport public local de persoane, cu 72 ore înainte, în legătura cu efectuarea unor lucrări în zonele de desfăşurare a activităţii  că către delegatar.


Art. 30. Delegatarul asigură deszăpezirea traseelor de transport cu autobuze, midibuze şi microbuze.

                Art. 31. Delegatarul asigură starea tehnică corespunzătoare a carosabilului de pe întreaga reţea de trasee şi a trotuarelor din zona staţiilor de ieşire a mijloacelor de transport public local de călători, semnalizarea rutieră, iluminarea zonelor staţiilor şi a trecerilor de pietoni.


Art. 32. Delegatarul are dreptul de control asupra desfăşurării transportului public local de persoane, pe întreaga reţea de trasee.


Art. 33. Delegatarul asigură dreptul delegatului, de a vinde legitimaţii de călătorie în staţiile special amenajate, atunci când acestea nu se vând în mijlocul de transport.


Art. 34. Delegatarul are şi alte drepturi şi obligaţii ce rezultă din actele normative în vigoare şi din Regulamentul pentru efectuarea serviciilor de transport public local de persoane, prin curse regulate.

                                 CAPITOLUL  V : Soluţionarea litigiilor
                 Art. 35. 

     (1) Neînţelegerile rezultate din executarea contractului de delegare a gestiunii serviciului de transport, se vor soluţiona de către părţi pe căi amiabile.

                 (2) Eventualele litigii se vor soluţiona pe calea contenciosului administrativ sau a instanţelor judecătoreşti, potrivit legii.

                      Delegatar, 




   Delegat, 

              Municipiul  Focşani                S.C. Transport Public S.A. Focşani                                                  

                reprezentat  prin                                   reprezentată prin

                        Primar                                                   Director

          Ing. Decebal  Bacinschi                               Ing. Ion  Diaconu
PREŞEDINTE DE ŞEDINŢĂ,

                 Radu  Niţu                                                 Contrasemnează
                                                   SECRETARUL MUNICIPIULUI FOCŞANI

                                                     


 Corhană  Eduard  Marian
                ROMÂNIA

        JUDEŢUL VRANCEA                                                         Anexa nr. 3

     MUNICIPIUL  FOCŞANI                        la Hotărârea nr.105/284/27.09.2012
       CONSILIUL  LOCAL

CONTRACT

DE DELEGARE A GESTIUNII SERVICIULUI DE TRANSPORT PUBLIC LOCAL DE PERSOANE PRIN CURSE REGULATE ŞI A INFRASTRUCTURII AFERENTE

                                                     Nr.           din

            PREZENTUL CONTRACT DE DELEGARE A GESTIUNII SERVICIULUI  încheiat la data de                    , între următoarele părţi:

(1)
Municipiul Focşani, persoană juridică, cu sediul în Focşani, B-dul Dimitrie Cantemir, nr.1bis, judeţul Vrancea, România, având cod fiscal   nr. 4350645, cont RO93TREZ69121300205XXXXX deschis la Trezoreria Municipiului Focşani, reprezentat prin Bacinschi Decebal Gabriel, având funcţia de primar, în calitate de delegatar, pe de o parte, denumit în continuare MUNICIPIU şi,
(2)  Operatorul de transport S.C. Transport Public Local S.A. Focşani, cu sediul în  Focşani, str. Mărăşeşti, nr. 72, înregistrat sub nr. J39/1/1998 la Registrul comerţului Vrancea, având contul, RO80RNCB490000000084000, deschis la B.C.R. Focşani, codul unic de înregistrare 10099760, reprezentată legal  prin Diaconu Ion, având    funcţia de director, în calitate de delegat, denumit în continuare OPERATOR, pe de altă parte au încheiat prezentul contract de delegare a gestiunii.
                    CAPITOLUL I. Definiţii

În măsura în care nu se prevede altfel, termenii şi expresiile folosite în Contract vor avea următorul înţeles:
	„Activitate   de   transport  public local’’

	Suma operaţiunilor de transport care asigură, nemijlocit,deplasarea persoanelor cu ajutorul vehiculelor, pe distanţe şi
în condiţii prestabilite, efectuate în cadrul serviciului de transport public local;



	A.N.R.S.C.
	Autoritatea Naţională de Reglementare pentru Serviciile Comunitare de Utilităţi Publice;



	A.R.R.
	Autoritatea Rutieră Română;



	„Atribuire directă"



	Modalitatea prin care autoritatea publică/asociaţia de dezvoltare comunitară deleagă gestiunea serviciilor de transport public local, fără licitaţie publică, societăţilor
comerciale rezultate prin reorganizarea pe cale administrativă a fostelor regii autonome de interes local sau judeţean ori a direcţiilor sau serviciilor publice de specialitate subordonate autorităţilor administraţiei publice locale şi care au avut în administrare bunuri, activităţi sau servicii de utilităţi publice, societăţilor comerciale de interes
intercomunitar al căror capital este deţinut în totalitate de autorităţile publice care formează asociaţiile de dezvoltare comunitară, precum şi în cazul societăţilor comerciale înfiinţate de autorităţile administraţiei publice locale;



	„Autoritate de autorizare"


	Compartimentul de transport public local din cadrul autorităţii administraţiei publice locale, care evaluează îndeplinirea cerinţelor în vederea acordării/respingerii, modificării, prelungirii, suspendării sau retragerii
autorizaţiilor de transport, copiilor conforme şi a licenţelor de traseu;



	„Autorizaţie de transport"


	Documentul eliberat de autoritatea de autorizare, prin care se atestă că transportatorul îndeplineşte condiţiile de acces pentru efectuarea unui serviciu de transport public local;


	"Delegat"


	Operator de transport, deţinător al licenţei de transport/autorizaţiei de transport care îi conferă dreptul de operare în transportul public local, căruia i se deleagă gestiunea
serviciului, denumit în continuare Operator;



	"Delegatar"


	Municipiu - autoritatea care deleagă gestiunea serviciului de transport public local şi care este proprietarul bunurilor de
retur;



	"Delegare de gestiune"


	Procedura prin care o unitate administrativ-teritorială sau o asociaţie de dezvoltare comunitară, în calitate de Municipiu, atribuie unuia sau mai multor operatori titulari de licenţă sau autorizaţie de transport, după caz, în calitate de Operator, gestiunea serviciilor de transport public local, precum şi exploatarea sistemului de utilităţi publice aferent;



	"Licenţă de transport"
	Documentul eliberat de A.R.R. prin care se atestă că transportatorul îndeplineşte condiţiile de onorabilitate, capacitate financiară şi competenţă profesională, pentru prestarea unui serviciu de transport public local;



	,,Licenţă de traseu "
	Documentul eliberat de Autoritatea de autorizare, care dă dreptul operatorului de transport rutier să efectueze transport public local de persoane prin curse regulate, cu autobuze pe un anumit traseu, conform programului de transport;



	„Negociere directă"
	Procedura prin care autoritatea publică/asociaţia de dezvoltare comunitară negociază condiţiile prestării serviciilor de transport public local, clauzele contractuale, inclusiv redevenţa, după caz, cu unul sau mai mulţi ofertanţi, în condiţiile prezentei proceduri;



	„Operator"
	Persoana fizică sau juridică, română ori străină, care are competenţa şi capacitatea recunoscute de a presta servicii de transport public local, în condiţiile reglementărilor în vigoare, şi care asigură nemijlocit administrarea şi exploatarea sistemului de utilităţi publice aferent acestuia, în baza unui contract de delegare a gestiunii;



	„Program de circulaţie"
	Documentul utilizat în transportul public local de persoane prin curse regulate, care conţine în principal informaţii privind traseul, capetele de traseu, lungimea traseului, staţiile pentru îmbarcarea /debarcarea călătorilor, distanţele dintre
staţii şi intervalele de succedare a curselor;



	„Program de transport public
local"
	Programul propus şi aprobat de Consiliul Local al Municipiului Focşani, prin care se stabilesc traseele pentru  transportul public local de persoane prin curse regulate pe raza municipiului Focşani, programele de circulaţie, capetele de
traseu, staţiile publice, numărul şi capacitatea autobuzelor necesare;

	„Programul de investiţii"
	Investiţii aprobate şi finalizate de Municipiu prin Consiliul Local şi realizate de Operator sau Municipiu



	„Staţie publică"
	Punctul de pe traseul unui serviciu de transport public local de persoane prin curse regulate, amenajat corespunzător, semnalizat printr-un indicator rutier şi care să aibă în dotare un panou suplimentar pe care este ataşat orarul conform căruia opresc autobuzele pentru urcarea şi coborârea persoanelor transportate;



	„Traseu"
	Parcursul care asigură legătura între mai multe obiective, cuprinse între două capete, pe care se efectuează transport public local de persoane prin curse regulate;



	"Utilizator al serviciului de
transport public local"
	Persoana fizică beneficiară a unui serviciu de transport public local;



	„Autobuze"
	Prin termenul de autobuze din contract se vor înţelege autobuzele/midibuzele/ microbuzele care operează pe raza municipiului, conform Programului de transport, aprobat prin H.C.L. nr. 87/266 din 28 august 2012.


	„Facilităţi pe transportul urban de călători"
	Gratuităţi pe transportul urban de călători prevăzute de legi speciale şi de hotărâri de consiliu




                     CAPITOLUL II. Obiectul contractului
       Art.1. Obiectul contractului de delegare a gestiunii constă în dreptul exclusiv, precum şi  obligaţia de a presta serviciul de transport public local prin curse regulate cu autobuze, conform Programului de transport, precum şi dreptul şi obligaţia de a administra, de a exploata şi de a întreţine infrastructura tehnico-edilitară, concesionată, aferentă serviciului, în aria administrativ-teritorială a municipiului Focşani.

 
Art.2. Obiectivele Municipiului sunt:
a)
îmbunătăţirea serviciului de transport public local prin promovarea calităţii şi eficienţei serviciului;

b) dezvoltarea serviciului prin atragerea de fonduri europene şi prin investiţii ale operatorului;

c) dezvoltarea sustenabilă a serviciilor de transport local fără degradarea mediului înconjurător.

 
Art.3. Categoriile de bunuri ce vor fi utilizate de operator în derularea contractului sunt următoarele:

a) bunurile de retur - sunt bunuri proprietate publică, exploatate de operator pentru executarea serviciului, ce revin de plin drept, gratuit şi libere de orice sarcini autorităţii publice la încetarea contractului. Sunt bunuri de retur, bunurile care au făcut obiectul delegării, precum şi cele realizate de operator în conformitate cu programele de investiţii impuse prin contractul de delegare;

b) bunurile de preluare - la expirarea contractului, pot reveni autorităţii publice în măsura în care aceasta din urmă îşi manifestă intenţia de a prelua bunurile respective în schimbul plăţii unei compensaţii egală cu valoarea contabilă actualizată. Sunt bunuri de preluare bunurile care au aparţinut operatorului şi au fost utilizate de către acesta pe durata delegării gestiunii;

c)  bunurile proprii - care la încetarea contractului de delegare rămân în proprietatea operatorului. Sunt bunuri proprii bunurile care au aparţinut operatorului şi care au fost utilizate de către acesta pe durata contractului, cu excepţia celor prevăzute la   lit. b).

                    CAPITOLUL III. Durata contractului

          Art.4. Durata contractului de delegare a gestiunii este de 6 ani, cu posibilitatea prelungirii cu jumătate din durata iniţială prin act adiţional. În ipoteza încetării contractului la termen sau înainte de termen Municipiul poate organiza licitaţie publică pentru selectarea unui nou operator.

                CAPITOLUL IV. Redevenţa, Tarifele, Subvenţiile
         Art.5. Redevenţa

(1) Bunurile concesionate sunt prezentate în anexa nr.1 la prezentul contract. Valoarea bunurilor este de = 1.282.591, 92 lei
(2)  Redevenţa aferentă anului 2012 este de 4.409 lei/lună.

 Începând cu anul 2013 redevenţa anuală se calculează prin aplicarea procentului de 1,00 % asupra totalului veniturilor realizate din activitatea desfăşurată cu autobuze urbane (mai puţin subvenţiile încasate). Redevenţa de plată nu poate fi mai mică decât cea care rezultă din aplicarea procentului de 1,00 % asupra totalului veniturilor din activitatea de transport public de persoane (mai puţin subvenţiile, dacă este cazul) prevăzute în bugetul anual de venituri şi cheltuieli al Operatorului. Bugetul anual de venituri şi cheltuieli va conţine o anexă cu repartizarea pe trimestre a veniturilor.
Art.6. Tarifele

(1) Municipiul, prin Consiliul Local, va analiza şi hotărâ asupra propunerilor
Operatorului privind tarifele practicate precum şi orice modificare a acestora,
ulterior stabilirii tarifelor prin hotărâre de consiliu. Operatorul este obligat să respecte  H.C.L. nr. 260/28.09.2010, până la aprobarea modificării tarifelor.
(2) Stabilirea, ajustarea şi modificarea tarifelor se vor efectua în conformitate cu procedura de stabilire, modificare sau ajustare a tarifelor specifică serviciului de transport public local, cu respectarea prevederilor legale în vigoare. Orice tarif privind transportul public local de persoane efectuat prin curse regulate se poate stabili, ajusta sau modifica de către Municipiu, numai pe baza Normelor-cadru aprobate prin Ordinul A.N.R.S.C. nr. 272/12.12.2007, cu modificările şi completările ulterioare.
(3) Tarifele la serviciile delegate, la data semnării prezentului contract sunt stabilite prin Hotărârea Consiliului Local al Municipiului Focşani nr. 260/28.09.2010. 

               Art.7.  Facilităţile acordate pe transportul urban de călători

            (1) Gratuităti pe transportul urban de călători

a.  acordate pe baza unor legi speciale:

· Legea 44/1994 republicată privind veteranii de război, precum si unele drepturi ale invalizilor si văduvelor de război; 
· Legea 341/2004 a recunostintei fată de eroii martiri si luptătorii care au contribuit la victoria revolutiei române din decembrie 1989 ;

· Decret-Lege nr.188/1990, republicată privind acordarea unor drepturi persoanelor persecutate din motive politice de dictatura instaurată cu începere de la 6 martie 1945;

· Legea 448/2006 privind protectia si promovarea drepturilor persoanelor cu handicap.

            b.
 acordate pe bază de hotărâri ale consiliului local:

-
gratuităţi pentru pensionarii de drept fără limită de vârstă cu pensii nete lunare de până la 850 lei inclusiv conform H.C.L. nr. 9/2009 cu modificările şi completările ulterioare;

-
gratuităţi pentru elevii cu domiciliu în cartierul Măndreşti conform H.C.L. nr. 56/2008;

            (2) Reducerea tarifului cu 50%

a.  acordate pe baza unor legi speciale:

·  pentru donatorii de sânge - pentru perioada de o lună, cf. Legii 282/2005 privind organizarea activitătii de transfuzie sanguină, donarea de sânge si componente sanguine de origine umană şi H.G. nr. 1364/2006 pentru aprobarea drepturilor si obligaţiilor donatorilor de sânge;

                - reducerea tarifului cu 50% pentru elevii din învăţământul preuniversitar de stat conform H.G. nr.309/1996

Art.8.    Subvenţiile 

               (1) La data încheierii prezentului contract de delegare a serviciului Municipiul nu acordă subvenţii pentru activitatea de transport persoane.

               (2) Municipiul Focşani poate acorda subvenţii la solicitarea justificată a operatorului, cu aprobarea Consiliului local.

                       CAPITOLUL V. Modalităţi de plată


Art.9. (1) Redevenţa va fi plătită lunar, până pe data de 25 a lunii următoare, lunii pentru care se datorează redevenţa, cu respectarea prevederilor art.5 alin (2) 

        Plata se va face în contul Municipiului Focşani
nr. RO93TREZ69121300205XXXXX deschis la Trezoreria Municipiului Focşani.

(2) Întârzierile la plata redevenţei se vor sancţiona cu penalităţi de 0,05%/zi de întârziere calculate la suma datorată.
 (3) Sumele acordate din bugetul local cu titlu de gratuităţi către operatorul de transport, se virează de către Serviciul Public Local de Asistenţă Socială Focşani în baza metodologiei aprobate de Consiliul Local prin H.C.L. nr. 356/2006.

 (4) Serviciul Public Local de Asistenţă Socială Focşani va datora penalităţi în cuantum de 0,05% din suma constatată, pentru fiecare zi de întârziere, în cazul neplăţii facturilor în termen.

                CAPITOLUL VI. Drepturile Părţilor
Art.10.  Drepturile Operatorului

a) să încaseze tarifele aferente transportului public local de persoane prin curse regulate;

b) să aplice tariful aprobat conform legislaţiei în vigoare;

c) să propună ajustarea şi modificarea tarifelor, conform legislaţiei în vigoare;

d) să includă în tarifele de transport percepute călătorilor primele de asigurare pentru aceştia şi pentru bagajele lor, precum şi pentru riscurile ce pot decurge din efectuarea operaţiunilor de transport, în cazul transportului public local de persoane prin curse regulate;

e) să utilizeze patrimoniul propriu sau concesionat pentru asigurarea serviciului public local de călători prin curse regulate;

f) să utilizeze infrastructura tehnico-edilitară a sistemului de transport public local de persoane, în condiţiile stabilite conform prezentului contract;

g) să beneficieze de o despăgubire adecvată şi efectivă pentru prejudiciile aduse în caz de modificare unilaterală a contractului de delegare a gestiunii de către Municipiu, fără respectarea termenelor şi condiţiilor prevăzute în acesta;

h) să ceară întreruperea serviciului în cazul în care continuarea activităţii ar conduce la crearea de prejudicii importante patrimoniului încredinţat spre administrare;

i) în cazul nerespectării obligaţiilor contractuale de către Municipiu, conform legislaţiei în vigoare, se poate adresa instanţei competente;

j) să exploateze în mod direct, pe riscul şi pe răspunderea sa, bunurile concesionate şi serviciul public care face obiectul contractului de delegare a gestiunii şi să iniţieze modificarea şi/sau completarea prezentului contract, în cazul modificării reglementărilor şi/sau a condiţiilor tehnico-economice care au stat la baza încheierii acestuia;

k) să utilizeze pentru circulaţie infrastructura transportului public şi instalaţiile auxiliare aferente acesteia;
l) să efectueze, cu informarea şi aprobarea prealabilă a Municipiului, modificări temporare (suspendări, limitări, micşorarea frecvenţei de circulaţie, devieri de traseu etc.) în deservirea traseului, atunci când aceste modificări sunt necesare pentru executarea unor lucrări la infrastructura de transport. Acestea vor înceta în momentul la care nu vor mai fi necesare în scopul rezolvării situaţiilor menţionate mai sus. Astfel de modificări se vor putea face fără aprobarea Municipiului, cu obligaţia ca acesta să fie informat, în cazul întârzierelor, accidentelor de circulaţie, defecţiunilor apărute la mijlocul de ransport, la carosabilul arterelor de circulaţie şi alte asemenea, cu durată limitată în timp;
m) să recupereze integral costurile de exploatare, reabilitare şi dezvoltare prin tarife suportate de către beneficiarii direcţi ai transportului, şi prin finanţarea de la bugetul local;

n)  să întrerupă prestarea serviciului de transport public local în cazul nerespectării obligaţiilor Municipiului cu obligaţia de a notifica întreruperea prestării serviciului în termenul de 3 luni şi în condiţiile asigurării continuităţii serviciului pe o perioadă de 6 luni.

        Art.11.   Drepturile Municipiului

a.
de a stabili şi de a aproba programele de reabilitare, extindere şi modernizare a dotărilor existente, cu consultarea Operatorului;

b.
de a corela cu programul de dezvoltare economico-socială a municipiului şi de amenajare a teritoriului efectuarea lucrărilor de investiţii în scopul realizării acestora într-o concepţie unitară;

c.
de a aproba studiile de fezabilitate privind reabilitarea, extinderea şi modernizarea dotărilor publice aferente serviciul de transport public local;

d.
de a realiza investiţii de interes comun în domeniul infrastructurii tehnico-edilitare aferente serviciilor publice delegate;

e.
de a finanţa realizarea de lucrări necesare serviciului de transport public local şi de a încasa redevenţa datorată de Operator;
f.
de a-şi manifesta intenţia de a dobândi bunurile de preluare şi de a solicita Operatorului încheierea contractului de vânzare-cumpărare cu privire la aceste bunuri. În termenul dat de durata contractului, Municipiulul este obligat să îşi exercite dreptul de opţiune sub sancţiunea decăderii;

g.
de a inspecta bunurile şi serviciile publice delegate; de a verifica stadiul de implementare a investiţiilor, precum şi modul în care este satisfăcut interesul public; de a verifica respectarea obligaţiilor asumate prin contract;

h.
să analizeze, să verifice şi să aprobe documentaţiile justificative de ajustare a tarifelor de călătorie propuse de Operator în corelare cu reglementările în vigoare vizând asigurarea ratei suportabilităţii costurilor pentru utilizatori;

i.
să refuze, în condiţii justificate, aprobarea stabilirii, ajustării sau modificării preţurilor şi tarifelor propuse de operator;

j.   de a rezilia contractul, în condiţiile legii, în cazul în care Operatorul nu respectă obligaţiile asumate prin contractul de delegare;

k. să convoace pentru audieri Operatorul, în vederea stabilirii măsurilor necesare pentru remedierea unor deficienţe apărute în executarea serviciului;

l.   să verifice şi să controleze periodic modul de realizare a serviciului de transport public local;

m. să actualizeze programele de transport public de persoane prin curse regulate, în conformitate cu cerinţele de transport;

n. să sancţioneze Operatorul în cazul în care acesta nu prestează serviciul la parametrii de performanţă, eficienţă şi calitate conform prevederilor prezentului contract;

o. să încaseze redevenţa datorată de Operator;

p. să solicite informaţii cu privire la nivelul şi calitatea serviciului prestat şi cu privire la modul de întreţinere, exploatare şi administrare a bunurilor concesionate, încredinţate pentru realizarea serviciului;

q.  să invite operatorul pentru audieri, în vederea concilierii diferendelor apărute în relaţia cu utilizatorii  serviciilor;

r.   să solicite restituirea, după caz, a bunurilor de retur, la încetarea, din orice cauză, a contractului de delegare a gestiunii, inclusiv a celor de preluare, cu respectarea condiţiilor precizate de prezentul contract;
s.   să retragă sau să solicite motivat, în cazurile prevăzute de lege, retragerea licenţei de traseu eliberată Operatorului.

t. are dreptul de a supraveghea şi controla modul de desfăşurare a serviciului cu privire la:

- respectarea şi îndeplinirea obligaţiilor contractuale asumate de operatorul de transport rutier;

- derularea ritmică a serviciului, respectarea traseelor prevăzute şi a orarelor zilnice şi  săptămânale;

- dezvoltarea şi modernizarea sistemului de transport public local, precum şi modul de  administrare, exploatare şi menţinere în funcţiune a acestuia;

- respectarea procedurilor de formare, stabilire şi ajustare periodică a tarifelor pentru serviciul de transport public local.

                CAPITOLUL VII. Obligaţiile Părţilor
Obligaţiile Operatorului
Art.12.    
1. să respecte obligaţiile stabilite prin prezentul contract, prin caietul de sarcini, prin regulamentul de organizare şi funcţionare a serviciului, precum şi obligaţiile prevăzute de  legislaţia în vigoare;

2. să furnizeze Municipiului informaţiile solicitate şi să asigure accesul la toate informaţiile necesare, în vederea verificării şi evaluării funcţionării şi dezvoltării serviciului de transport public local;

3. să pună la dispoziţia Municipiului toată documentaţia solicitată pentru calculul lunar al subvenţiilor şi pentru regularizarea anuală, dacă este cazul;

4. să asigure prestarea serviciului de transport public local cu respectarea  prescripţiilor, normelor   şi normativelor tehnice în vigoare;

5. să ia măsuri imediate pentru remedierea unor defecţiuni, blocaje sau avarii apărute în funcţionarea sistemului de transport public local şi să limiteze durata intervenţiilor;

6. să respecte indicatorii de performanţă şi calitate stabiliţi prin regulament; 

7. să furnizeze cu regularitate Municipiului informaţii privind modul de realizare a indicatorilor de performanţă, să aplice metodologia de comparare a acestor indicatori prin raportare la perioada cu cele mai bune performanţe şi să asigure accesul la documentaţiile serviciului. pe baza cărora prestează serviciul de transport public local, în condiţiile legii;

8. să obţină avizele şi licenţele necesare prestării serviciului delegat;

9. să aplice metode performante de management care să conducă la reducerea costurilor de operare;

10. să preia de la Municipiu, inventarul bunurilor concesionate aferent realizării serviciului conform listei;

11. să efectueze serviciul public delegat conform prevederilor regulamentului serviciului şi caietului de sarcini, în condiţii de calitate şi eficienţă;

12. să fundamenteze şi să supună aprobării tarifele ce vor fi utilizate pentru serviciul delegat, asigurând corelarea tarifelor de transport cu gradul de confort şi siguranţă al mijlocului de transport;

13. să nu subdelege serviciul şi bunurile care fac obiectul delegării;

14. să plătească redevenţa la valoarea prevăzută şi la termenul stabilit în prezentul contract;

15. să ia toate măsurile necesare privind bunurile de retur, astfel încât, la încheierea contractului de delegare, să nu fie afectată capacitatea de a realiza serviciul;

16. să propună Municipiului scoaterea din funcţiune a mijloacelor fixe aparţinând patrimoniului delegat în baza legislaţiei în vigoare;

17. să transmită Municipiului modificările de patrimoniu apărute în cursul anului, precum şi situaţia patrimoniului public (cantitativ şi valoric) la data de 31 decembrie a fiecărui an pentru înregistrarea în contabilitatea acesteia;

18.  să restituie bunurile de retur, în deplină proprietate, în mod gratuit şi libere de orice sarcini, la încetarea contractului de delegare a gestiunii;

19.  la încetarea Contractului în alte cazuri decât prin expirarea termenului sau din cauza Forţei Majore, Operatorul va asigura continuitatea serviciului de transport public local, în condiţiile stipulate în contract, până la încheierea unui alt contract de delegare a gestiunii serviciului;

20.  să notifice cauzele de natură să conducă la reducerea activităţii şi măsurile ce se impun pentru asigurarea continuităţii activităţii;

21. să ia măsurile necesare privind igiena, siguranţa la locul de muncă şi normele de protecţie a muncii;

22. să predea la încheierea contractului toată documentaţia tehnico-economică referitoare la serviciul gestionat pe ultimii 5 ani;

23. în cazul în care Operatorul sesizează existenţa sau posibilitatea existenţei unei cauze de natură să conducă la imposibilitatea realizării serviciului, va notifica de îndată acest fapt Municipiului, în vederea luării măsurilor ce se impun pentru asigurarea continuităţii serviciului public;

24. să administreze, să exploateze şi să întreţină obiectul contractului, pe cheltuiala sa, cu maximă eficienţă, pentru a conserva şi dezvolta valoarea bunurilor de retur pe toată durata contractului, şi să  despăgubească Municipiul pentru pagubele produse din culpa sa;

25. pe toată durata derulării contractului este interzis a se demonta instalaţii sau părţi de instalaţii ori a se înlătura materiale şi instrumente care servesc la exploatarea serviciului, fără acordul scris al  Municipiului ;

26. la terminarea contractului, la cererea Municipiului, Operatorul are obligaţia sa predea, contra unei plăţi compensatorii egale cu valoarea contabilă actualizată, bunurile de preluare care aparţin Operatorului şi au fost folosite de acesta pe durata delegării;

27. să furnizeze fără discriminare serviciul de transport public local tuturor utilizatorilor;

28. să asigure călătorii şi bunurile acestora pentru consecinţele accidentelor de trafic în care sunt implicate mijloacele de transport, cel puţin în caz de deces, dizabilitate permanentă, cheltuieli medicale şi pierderi materiale;

29. sub sancţiunea nulităţii, prezentul contract nu poate fi cesionat;

30.  să asigure verificarea tehnică a mijloacelor de transport, conform normativelor în vigoare;

31. să respecte normele legale, privind atestarea, calificarea şi avizele medicale/psihologice ale personalului;

32. să realizeze şi să implementeze investiţiile, conform angajamentelor asumate în anexa nr.2 la contract;

33. să respecte condiţiile impuse de natura bunurilor şi serviciului de transport public local (materiale cu regim special, condiţii de siguranţă în exploatare, protecţia mediului, protecţia muncii, condiţii privind folosirea şi protejarea patrimoniului etc.);

34. să producă şi să asigure distribuirea de materiale informative, afişarea în staţii şi pe site-ul operatorului a informaţiilor cu privire la orare, tarife, obligaţiile călătorilor şi operatorului faţă de călători, precum şi sancţiunile stabilite de legislaţia în vigoare pentru încălcarea acestor obligaţii;

35. să plătească pentru întreaga durată a delegării taxele şi impozitele datorate statului, precum şi cheltuielile ce se ivesc cu privire la asigurarea bunurilor concesionate;

36. să respecte condiţiile de exploatare a sistemului de transport public de persoane precizate în contract şi în anexele acestuia;

37. să despăgubească Municipiul împotriva oricăror reclamaţii şi acţiuni în justiţie, ce rezultă din încălcarea unor drepturi ale utilizatorilor serviciului de transport public local, prin curse regulate şi/sau împotriva unor daune-interese, costuri, taxe şi cheltuieli de orice natură, aferente serviciului;

38. să asigure protecţia persoanelor cu dizabilităţi, potrivit prevederilor legale, pentru a facilita accesul la transportul public local ;

39. să asigure integrarea tarifară prin utilizarea unui singur tip de legitimaţie de călătorie pentru toate mijloacele de transport care operează pe traseul atribuit, după finalizarea investiţiilor necesare pentru această operaţiune;

40. să asigure dotarea tuturor mijloacelor de transport utilizate în executarea prezentului contract, proprii sau concesionate, cu instalaţiile şi inscripţiile prevăzute în caietul de sarcini;

41. să informeze Municipiul, cu 48 de ore înainte, în legătură cu efectuarea unor lucrări la infrastructura de  transport pe traseul deservit de acesta;
     Art.13.    Obligaţii privind condiţiile generale pentru vehicule:
a. condiţiile interioare şi exterioare ale vehiculelor de transport care asigură servicii de transport public local trebuie să fie întotdeauna conforme cerinţelor stabilite prin legislaţie.

b. toate mijloacele de transport prevăzute cu dispozitive instalate trebuie să fie întreţinute şi reparate astfel încât mijloacele de transport să fie adecvate pentru scopul pe care îl deservesc şi să fie întotdeauna operaţional.
c. operatorul are dreptul, exclusiv, să organizeze zonele de publicitate atât în exteriorul cât şi în interiorul mijloacelor de transport. Publicitatea nu va afecta vizibilitatea sau lizibilitatea numărului de traseu, a semnelor de destinaţie, a logo-ului operatorului şi nu va acoperi niciun geam.

d. înainte de începerea traseului mijloacele de transport trebuie verificate pentru a se asigura că sunt curate pentru utilizarea de către călători, fără suprafeţe alunecoase, fără suprafeţe deteriorate sau periculoase, inclusiv scaunele şi montajele din vehicul.

e. în fiecare zi, înainte de începerea traseului, trebuie să se asigure că scaunele călătorilor şi barele de susţinere, nu sunt rupte sau deteriorate în niciun fel.
         Art.14.    Obligaţii privind Siguranţa rutieră
a. Operatorul este considerat singurul responsabil de siguranţa călătorilor săi.
b. Călătorii şi proprietăţile lor transportate la bordul vehiculelor sunt asigurate de Operator pentru consecinţele accidentelor de trafic, în care sunt implicate mijloacele de transport ale Operatorului, cel puţin în caz de: deces, dizabilitate permanentă, cheltuieli medicale, pierderi materiale.
c. În fiecare an, compania de asigurare pentru protecţia călătorilor faţă de consecinţele accidentelor de trafic va fi aleasă conform prevederilor legale privind achiziţiile publice.
        Art.15. Obligaţii privind calitatea serviciului si reclamaţiile călătorilor

a. Indicatorii de Performanţă ce trebuie respectaţi de Operator şi monitorizaţi de Municipiu sunt prezentaţi în Regulamentul serviciului.
b. Următoarele situaţii vor fi considerate ca abateri justificate de la Programul de Transport:
1.un eveniment de forţă majoră; sau
2.imposibilitatea de a respecta viteza stabilită, datorită unor modificări ale
reglementarilor referitoare la trafic pe un anumit traseu sau a unor
condiţii de trafic specifice; sau modificările temporare ale programului. accidentele de circulaţie, defecţiuni ale autovehiculelor, şi altele asemenea;
c. Operatorul va înregistra toate reclamaţiile călătorilor într-un registru special pentru reclamaţii ("Registrul de Reclamaţii"). Municipiul are dreptul să ceară în fiecare lună un scurt raport cu privire la Registrul de Reclamaţii, adresate direct Operatorului sau indirect prin Municipiu, de-a lungul lunii anterioare.
d. Operatorul va răspunde întotdeauna în scris reclamaţiilor scrise ale utilizatorilor primite direct, în termen de 30 de zile de la primirea lor.
e. Municipiul va transmite, de îndată, Operatorului plângerile înregistrate la Municipiu, pentru ca Operatorul să le soluţioneze, în termenul de mai sus.
f. Municipiul va examina rapoartele lunare privind reclamaţiile călătorilor trimise de către Operator şi reclamaţiile călătorilor adresate direct şi va lua toate măsurile necesare pentru soluţionarea lor, în timp util.
g. Autoritatea de autorizare, care operează în cadrul Municipiului, în numele acestuia are dreptul să supravegheze şi să controleze modul cum sunt asigurate serviciile de transport public local în condiţii de  siguranţă şi calitate stabilite în prezentul contract.
h. Municipiul are dreptul să verifice performanţa Operatorului în prezenţa unui reprezentant al acestuia. În urma fiecărei inspecţii se va întocmi un proces- verbal în două exemplare, unul pentru fiecare parte, semnate de către cele două părţi. În procesul-verbal se vor specifica timpul şi locul inspecţiei,
obiectul controlului, măsurile propuse, termenele de soluţionare, precum şi obiecţiile Operatorului, dacă este cazul. Municipiul va soluţiona obiectivele Operatorului în termen de 15 zile.
i. În cazul în care Operatorul nu îndeplineşte indicatorii de performanţă, Municipiul efectuează o analiză şi o evaluare, şi solicită Operatorului stabilirea unui plan de măsuri pentru îndeplinirea indicatorilor în 10  zile lucrătoare de la solicitare.
         Art.16.    Obligaţii privind informarea publicului

 Producerea şi distribuirea de materiale informative cu privire la orare, tarife, obligaţiile călătorilor şi a Operatorului faţă de călători, şi sancţiunile pentru încălcarea obligaţiilor respective. 

          Art.17.     Biletele şi abonamentele
a. Sub controlul şi supravegherea Municipiului, Operatorul va avea responsabilitatea de a tipări toate titlurile de călătorie (bilete, abonamente şi legitimaţii de călătorie) pentru utilizarea serviciului de transport public. Costurile tipăririi şi furnizării imprimatelor vor fi suportate
de către Operator.
b. Formatul titlurilor de călătorie va fi stabilit de Operator potrivit legii.
c. Operatorul este responsabil de vânzarea şi distribuirea titlurilor de călătorie şi de încasarea contravalorii acestora. 
d. Operatorul va păstra toate veniturile obţinute din vânzarea titlurilor de călătorie.
      Obligaţiile Municipiului 

    Art.18.    

a) să predea Operatorului la data intrării în vigoare a contractului de delegare toate bunurile, instalaţiile, echipamentele şi dotările aferente întregii activităţi, ce se concesionează, conform inventarului existent, libere de orice sarcini, conform listei de inventarl;
b) să notifice părţilor interesate, la cerere, informaţii referitoare la încheierea prezentului contract de delegare;

   c) să îşi asume pe perioada derulării contractului de delegare toate responsabilităţile şi obligaţiile ce decurg din calitatea sa de proprietar;

d)  să realizeze investiţii de interes comun în domeniul infrastructurii tehnico-edilitare aferente serviciului de transport public local;

e) să ia toate măsurile pentru înlocuirea bunurilor pe care le scoate din uz, în aşa fel încât să se păstreze capacitatea de a realiza serviciul public delegat. Bunurile destinate înlocuirii vor fi dotate corespunzător pentru protejarea persoanelor cu dizabilităţi ;

f)
să nu îl tulbure pe Operator în exerciţiul drepturilor rezultate din prezentul contract de delegare;

g)
să notifice Operatorului apariţia oricăror împrejurări de natură să aducă atingere drepturilor acestuia;

   h) să verifice periodic următoarele: serviciile publice furnizate şi nivelul de calitate al acestora; îndeplinirea indicatorilor de performanţă şi să aplice penalităţile pentru neîndeplinirea acestora; să verifice evidenţa reclamaţiilor şi modul de soluţionare a acestora de către Operator; 
menţinerea echilibrului contractual; asigurarea unor relaţii echidistante şi echilibrate între Operator şi utilizatori; clauzele de administrare, întreţinere şi predare a bunurilor publice;

i) să adopte politicile şi strategiile proprii de dezvoltare a serviciului şi a sistemului de transport public local;

j) să întreţină carosabilul utilizat de Operator astfel încât starea acestuia să fie potrivită pentru asigurarea  serviciilor de transport public local;

  k) să verifice în perioada derulării contractului de delegare modul în care sunt respectate clauzele acestuia de către Operator;

   l) să informeze Operatorul, cu 48 de ore înainte, în legătură cu efectuarea unor lucrări la infrastructura de transport pe traseul deservit de acesta;

   m) să transmită orice reclamaţie în legătură cu desfăşurarea contractului către Operator şi să urmărească modul de soluţionare a acestora;

n) să asigure resursele necesare finanţării infrastructurii tehnico-edilitare aferente serviciilor;

o) să păstreze, în condiţiile legii, confidenţialitatea datelor şi informaţiilor economico- financiare privind activitatea operatorilor, altele decât cele de interes public.
                          CAPITOLUL VIII. Clauza contractuală privind politica resurselor umane şi protecţia socială
                Art.19.
               (1) Politica privind resursele umane este cea stabilită de SC Transport Public SA, in conformitate cu  organigrama aprobată de Consiliul de Administraţie şi Adunarea Generală a Acţionarilor, astfel încat serviciul prestat să îndeplinească toate condiţiile din caietul de sarcini şi regulament.    Pentru creşterea calităţii forţei de muncă, SC Transport Public SA va organiza cursuri de perfectionare pe care le va susţine din punct de vedere financiar.

   (2) Protecţia socială se realizează în conformitate cu prevederile legale în vigoare. Acoperirea financiară a costului călătoriilor efectuate de persoanele care beneficiază, potrivit legii, de gratuitatea transportului, se asigură din bugetul local. 


Astfel beneficiarii tarifelor reduse sunt elevii, studenţii, donatorii onorifici şi alte categorii în conformitate cu prevederile legale în vigoare.


Potrivit prevederilor Legii nr.448/2006 privind protecţia şi promovarea drepturilor persoanelor cu handicap, cu modificările şi completările ulterioare, beneficiază de gratuitatea transportului următoarele categorii de persoane:

a) persoanele cu handicap grav şi accentuat;

b) însoţitorii persoanelor cu handicap grav, în prezenţa acestora;

c) însoţitorii copiilor cu handicap accentuat, în prezenţa acestora;

d) însoţitorii adulţilor cu handicap auditiv şi mintal accentuat, în prezenţa acestora;

e) asistenţii personali ai persoanelor cu handicap grav;

f) asistenţii personali profesionişti ai persoanelor cu handicap grav sau accentuat.

De asemenea beneficiază de gratuitate la transportul local de călători următoarele categorii de persoane:

· veteranii de război;

· văduve ale veteranilor de război;

·  eroii şi urmaşii revoluţiei din 1989;

·  foştii detinuţi politici, persecutaţi politic din motive etnice şi alte categorii de persoane stabilite prin legi specifice.

             În conformitate cu prevederile Hotărârii Consiliului Local Focşani nr. 9/2009 cu modificările şi completările ulterioare, pensionarii cu venitul net până la 850 de lei, beneficiază lunar de 20 de călătorii gratuite pe mijloacele de transport public local.


CAPITOLUL IX. Clauza contractuală privind controlul obligaţiilor legale şi contractuale
Art.20.    Controlul Obligaţiilor legale şi contractuale

     (1) Municipiul trebuie să asigure controlul şi supravegherea respectării de către Operator a condiţiilor din Contract şi din reglementările naţionale şi locale privind transportul public şi va interveni ferm, în caz de concurenţă neloială care afectează activitatea Operatorului. 
              Art.21.      Infrastructura de Transport

(1) Infrastructura de transport este formată din infrastructura rutieră administrată de municipiu şi constă din carosabilul utilizat de Operator pentru efectuarea serviciului de transport public local prin curse regulate cu autobuze, precum şi staţiile de autobuz. 
(2) Responsabilitatea întreţinerii   infrastructurii rutiere (deszăpezire, întreţinere rigole, curăţenie şi salubrizare, etc.) revine Municipiului.
(3) Notificările reciproce pentru lucrările la infrastructură se fac conform prevederilor prezentului contract.
                           CAPITOLUL X. Forţa majoră 

Art.22. Prin Forţă Majora se înteleg toate evenimentele si/sau împrejurările independente de voinţa părţii care invocă Forţa Majoră, imprevizibile şi de neînlaturat şi care, survenind după încheierea Contractului, împiedică sau întârzie, total sau parţial, îndeplinirea obligaţiilor izvorând din acest Contract. Forţa Majoră va include şi orice act normativ sau individual al administraţiei publice sau orice alt act cu putere obligatorie, inclusiv lege sau ordonanţă a Guvernului Romaniei, ce ar avea ca efect imposibilitatea realizării obiectului prezentului Contract.


Art.23. Partea care invocă Forţa Majoră va fi exonerată de răspundere, dar numai în măsura şi pentru perioada în care această îndeplinire este împiedicată sau întârziată de situaţia de Fortă Majoră.

Art.24. Apariţia şi încetarea forţei majore se va comunica celeilalte părţi în termen de 3 zile prin telefon, fax etc. urmat de o scrisoare recomandată cu menţiunea constatării evenimentelor de acest gen, de către organele competente, în prezenta părţilor. În caz de forţă majoră, comunicată şi constatată în condiţiile de mai sus, executarea obligaţiilor părţilor se decalează în consecinţă cu perioada corespunzătoare acesteia, cu menţiunea că nici una din părţi nu va solicita penalităţi pentru întârzierile în executarea contractului. Partea care nu a îndeplinit obligaţia comunicării probei forţei majore, va suporta irevocabil consecinţele şi urmările cazului de forţă majoră, cât şi îndeplinirea celorlalte obligaţii.

Art.25. În cazul dispariţiei sau imposibilităţii de exploatare a bunurilor de retur părţile vor conveni asupra continuităţii sau încetării Contractului. Îndeplinirea contractului va fi suspendată pe perioada de acţiune a forţei majore, dar fără a prejudicia drepturile ce li se cuveneau parţilor până la apariţia acesteia.

Art.26. Dacă forţa majoră acţionează sau se estimează că va acţiona pe o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract de delegare a gestiunii, fără ca vreuna dintre ele să pretindă daune-interese.

Art.27. Operatorul nu va fi obligat să suporte creşterea sarcinilor legate de execuţia obligaţiilor sale, dacă această creştere rezultă în urma unui caz de forţă majoră.
CAPITOLUL XI. Clauze speciale privind menţinerea echilibrului contractual 

Art.28.
În vederea menţinerii echilibrului contractual, în cazul în care pe parcursul executării contractului, se întâlneşte una din situaţiile următoare:

· schimbarea circumstanţelor existente la data încheierii prezentului contract care să determine agravarea obligaţiilor asumate de una dintre părţi;

· debitorul obligaţiei devenite excesive să nu fi avut şi obligaţia de a suporta riscul producerii unei schimbări a circumstanţelor, care duc la crearea unui dezechilibru contractual major, la solicitarea uneia dintre părţi, se va putea realiza prin act adiţional la prezentul contract.
   

CAPITOLUL XII. Clauze privind răspunderea contractuală şi de intrare in vigoare a contractului

       Art. 29. Răspunderea contractuală 
       Pentru nerespectarea obligaţiilor stabilite prin contractul de delegare a gestiunii şi caietul de sarcini, părţile datorează penalităţi şi daune .

       Art.30. Obligaţii privind intrarea in vigoare

       Operatorul are obligaţia de a obţine licenţe de traseu pentru fiecare dintre autobuzele care operează pe trasele atribuite. Operatorul are obligaţia de a solicita şi obţine eliberarea licenţei în termen de 2 luni de la data semnării contractului de delegare a  gestiunii. În caz contrar, contractul de delegare a gestiunii este nul de drept.
                                                CAPITOLUL XIII : Litigii 
               ART. 31.
               31.1. Părţile vor depune toate diligenţele necesare pentru rezolvarea pe cale amiabilă a neînţelegerilor rezultate din executarea prezentului contract de delegare a gestiunii serviciului de transport public de persoane prin curse regulate.
               31.2. Pentru soluţionarea eventualelor litigii părţile pot stipula în prezentul contract de delegare, clauze compromisorii. 

          ART. 32. Eventualele litigii care nu pot fi rezolvate pe cale amiabilă se vor soluţiona pe calea instanţelor judecătoreşti, potrivit legii. 

CAPITOLUL XIV.  Încetarea contractului


Art.33.
Prezentul contract de delegare a gestiunii încetează în următoarele situaţii:

prin ajungere la termen;

prin reziliere.


Art.34.
Rezilierea contractului se poate face în următoarele condiţii:

a) în cazul nerespectării obligaţiilor contractuale de către părţi, prin reziliere, cu plata unei despăgubiri în sarcina părţii în culpă;

b) la dispariţia, dintr-o cauză de forţă majoră, a sistemului sau în cazul imposibilităţii obiective a Operatorului de a-l exploata, prin renunţare, fără plata unei despăgubiri;

c) în caz de Forţă Majoră, în condiţiile capitolului X.

       d) în cazul reorganizării judiciare sau a falimentului Operatorului.


Art.35. Municipiul are dreptul să rezilieze unilateral contractul de delegare şi să organizeze o nouă procedură pentru delegarea gestiunii serviciilor de transport public local, dacă constată şi dovedeşte nerespectarea repetată de către Operator a obligaţiilor contractuale şi dacă Operatorul nu adoptă programe de măsuri care să respecte condiţiile contractuale şi să asigure atingerea indicatorilor de performanţă asumaţi.


 Art.36. Prezentul contract este reziliat de plin drept, fără notificare, punere în întârziere sau îndeplinirea vreunei alte formalităţi prealabile, în cazul în care Operatorul:
         a) nu se conformează măsurilor stabilite de Municipiu în urma verificărilor periodice referitoare la serviciile publice furnizate şi nivelul de calitate al acestora;

         b) nu se conformează Programului de măsuri stabilit în urma neîndeplinirii indicatorilor de performanţă;
        c) este declarat în faliment;



Art.37. La încetarea Contractului în alte cazuri decât prin expirarea termenului sau din cauza Forţei Majore, Operatorul va asigura continuitatea serviciului de transport public local, în condiţiile stipulate în contract, până la încheierea unui alt contract de delegare a gestiunii serviciului, în condiţiile prevederilor prezentului contract. 

                              CAPITOLUL  XV : Dispoziţii finale 
          Art. 38. Prezentul contract de delegare a gestiunii serviciului de transport public local de persoane prin curse regulate şi a infrastructurii tehnico-edilitare aferente, pe raza municipiului Focşani, are la bază următoarele acte normative de referinţă: 
a) Legea nr. 92/2007 a serviciilor de transport public local, cu modificările si completările ulterioare;
          b) Legea nr. 51/2006 privind  serviciile comunitare de utilităţi publice, cu modificările şi completările ulterioare;
          c) Ordinul Ministrului Internelor şi Reformei Administrative nr. 353 /2007 pentru aprobarea Normelor de aplicare a Legii serviciilor de transport public local nr. 92, modificat prin Ordinul nr.182/2011;
          d) Ordinului Preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 263/2007 de aprobare a Normelor-cadru privind modalitatea de atribuire a contractelor de delegare a gestiunii serviciilor de transport public local;
           e) Ordinului Ministrului transporturilor  nr. 972/2007, pentru aprobarea Regulamentului-cadru de efectuare a transportului public local şi a Caietului de sarcini-cadru al serviciilor de transport public local;


 f) Ordinul 272/2007 privind stabilirea, ajustarea si modificarea tarifelor transportului public local; 
           g)  Legea  nr.52/2003 privind transparenţa decizională în administraţia publică;

           h) Ordonanţa nr. 27/2011 privind transporturile rutiere, cu modificările şi completările ulterioare;
           i) Legea administraţiei publice locale nr. 215/200, republicată cu modificările şi completările ulterioare; 

                    ART. 39.
                39.1. Modificarea prezentului contract de delegare a gestiunii serviciilor de transport public local se face numai prin act adiţional încheiat între părţi. 
                39.2.  Delegatarul poate modifica unilateral partea reglementară a prezentului contract de delegare numai din cauze justificate, cu notificarea prealabilă a delegatului.
                  Art. 40.


     40.1. Prezentul contract de delegare a gestiunii serviciilor de transport public local, împreună cu anexele nr.1, 2, 3  reprezintă voinţa părţilor.

     40.2. Regulamentul serviciului şi Indicatorii de performanţă aprobaţi prin H.C.L. nr.87/266 din 2012, Studiul de oportunitate, Caietul de sarcini, şi anexele menţionate fac parte integrantă din prezentul contract.
                40.3. Prezentul contract de  delegare a gestiunii serviciilor de transport public local se încheie în 3 (trei) exemplare şi  intră în vigoare la data semnării.

                      Delegatar, 




   Delegat, 

              Municipiul  Focşani                S.C. Transport Public S.A. Focşani                                                  

                reprezentat  prin                                   reprezentată prin

                        Primar                                                   Director

          Ing. Decebal  Bacinschi                               Ing. Ion  Diaconu
PREŞEDINTE DE ŞEDINŢĂ,

               Radu  Niţu                                       Contrasemnează
                                                   SECRETARUL MUNICIPIULUI FOCŞANI

                                                     
                Corhană  Eduard  Marian
                                       ROMÂNIA                                                                                          Anexa nr. 1

                              JUDEŢUL VRANCEA                                                                   la Contractul de delegare             
   CONSILIUL LOCAL AL  MUNICIPIULUI  FOCŞANI                                                         

LISTA  BUNURILOR  CE  URMEAZĂ  A  FI  ATRIBUITE  OPERATORULUI  DE TRANSPORT, LA  DATA ÎNCHEIERII  CONTRACTULUI  DE  DELEGARE  A  GESTIUNII  SERVICIULUI  DE TRANSPORT  PUBLIC  LOCAL   DE  PERSOANE, PRIN  CURSE  REGULATE
	Nr.
 Crt.
	Denumirea

Bunului
	Tipul
	An
fabr.
	Nr.
 Înmatric.
	Serie şasiu
	Culoare
	Nr.
 inv.
	Valoarea
 de inventar
	Măsura
propusă
	Tip

domeniu
	Observatii

	1.
	AUTOBUZ M3
Marca BMC
	PROBUS/215 SCB
	2008
	VN-31-TPF
	NMC215RKD8DC00061
	ALB
	4030
	349736,24
	gestiune

 delegată
	privat
	Amortizat

integral

	2.
2.
	AUTOBUZ M3
Marca BMC
	PROBUS/215SCB
	2008
	VN-32-TPF
	NMC215RKD8DC00062
	ALB
	4031
	349736,24
	gestiune

 delegată
	privat
	Amortizat

integral

	3.
1.
	AUTOBUZ
Marca BMC
	PROBUS/215SCBA
	2009
	VN-33-TPF
	NMC215RKD8DD00070
	ALB
	4032
	445633,44
	gestiune

 delegată
	privat
	Val.ramasa de

Amortizat este

83556,27 lei


	Nr.crt.
	Denumirea  Bunului
	Buc.
	Nr.inv.
	Valoarea actuală
	Măsura propusă
	Tip domeniu

	1.

	Statie RATF
	1
	19681
	26728,00
	gestiune delegată
	public

	2.
	Statie RATF
	1
	19682
	27138,00
	gestiune delegată
	public

	3.
	Statie călatori cu punct comercial
	1
	19683
	26931,00
	gestiune delegată
	public

	4.
	Statie călatori cu punct comercial
	1
	19684
	26931,00
	gestiune delegată
	public

	5.
	Statie călatori cu punct comercial
	1
	19685
	26931,00
	gestiune delegată
	public


                            Delegatar, 


                                                                                     Delegat, 

              Municipiul  Focşani reprezentat prin                                           S.C. Transport Public S.A. Focşani  reprezentată prin                                               

                                  Primar                                                                                                                   Director

                   Ing. Decebal  Bacinschi                                                                                             Ing. Ion  Diaconu
PREŞEDINTE DE ŞEDINŢĂ,                                                                                                     Contrasemnează
               Radu   Niţu                                                                                              SECRETARUL MUNICIPIULUI FOCŞANI
                                                                                                                                                          Corhană  Eduard  Marian  
            ROMÂNIA                                                                                               Anexa nr. 2

         JUDEŢUL VRANCEA                                                                               la Contractul de delegare 
      CONSILIUL LOCAL AL        

       MUNICIPIUL FOCŞANI                                                          
PROGRAMUL  ESTIMATIV  AL  LUCRĂRILOR  DE  INVESTIŢII  PENTRU MODERNIZĂRI, REABILITĂRI, DEZVOLTĂRI  DE CAPACITĂŢI  ŞI  OBIECTIVE  NOI
	Proiectul de investiţii
	Total
	2013
	2014
	2015
	2016
	2017
	2018

	Achiziţie autobuze 

de medie capacitate 

( câte 2 pe an )
	4320000
	720000
	720000
	720000
	720000
	720000
	720000

	Modernizare staţii

autobuze
	600000
	100000
	100000
	100000
	100000
	100000
	100000


Având în vedere dotarea parcului care însumează 31 unităţi de transport, din care: 10 microbuze şi 21autobuze, precum şi structura pe vârste a parcului, care se prezintă astfel: 

- cu vechime între 0-8 ani: 21 autobuze

- cu vechime între 8-11 ani: 10 microbuze 


Ţinând cont că perioada normată de înlocuire a unui autobuz este de 8 ani, va fi necesar ca în planul de investiţii pe următorii ani să se achiziţioneze autobuze etapizat, pentru inlocuirea celor uzate.
Sursele de finanţare pentru achiziţia de autobuze vor fi asigurate de la bugetul local şi din  fonduri proprii ale societăţii, procentul de participare diferind de la an la an în funcţie de posibilităţile financiare, iar pentru modernizarea staţiilor doar din surse proprii.


S.C. Transport Public S.A. asigură serviciul de transport persoane, conform programului de transport aprobat prin H.C.L. nr.87/266 din 2012, pe 9 trasee.

                      Delegatar, 




   Delegat, 

              Municipiul  Focşani                S.C. Transport Public S.A. Focşani                                                  

                reprezentat  prin                                   reprezentată prin

                        Primar                                                   Director

          Ing. Decebal  Bacinschi                               Ing. Ion  Diaconu
PREŞEDINTE DE ŞEDINŢĂ,

                Radu  Niţu                                      Contrasemnează
                                                   SECRETARUL MUNICIPIULUI FOCŞANI

                                                     


 Corhană  Eduard  Marian
                      ROMÂNIA                                                         Anexa nr. 3
              JUDEŢUL  VRANCEA                              la Contractul de delegare                                         
            MUNICIPIUL FOCŞANI

               CONSILIUL  LOCAL

LISTA  CU  TARIFELE  PRACTICATE  LA  DATA  ÎNCHEIERII  CONTRACTULUI  DE  DELEGARE, MODUL  DE  FACTURARE  ŞI  DE  ÎNCASARE  A  CONTRAVALORII  SERVICIILOR  DE  TRANSPORT APROBATĂ  PRIN H.C.L. nr. 260/28.09.2010
	Specificaţie
	Tarif-lei- 

	  1. Bilet una calatorie
	1,5

	  2. Tarif abonament transport public urban de călători :
	

	  2.1. abonament cu 10 călătorii
	13

	  2.2. abonament cu 30 călătorii
	37

	  2.3. abonament  fără limită de călătorii pe o lună
	68

	  2.4. abonament  fără limită de călătorii pe ½ luna
	38

	  2.5. abonament fără limită de călătorii pentru elevi
	54

	  2.6. abonament lunar fără limită de călătorii pentru persoanele cu handicap si       insotitorii acestora
	40

	  2.7. abonament cu 20 de călătorii pentru pensionari si donatori de sânge
	20

	  2.8. abonament lunar fără limită de călătorii pentru veteranii de război, văduve ale veteranilor de razboi, eroii şi urmaşii revoluţiei din 1989, foştii deţinuţi politici, persecutaţi politic din motive etnice şi alte categorii de persoane stabilite prin legi specifice
	40


Conform reglementărilor în vigoare tarifele se pot modifica prin Hotărâre a Consiliului Local Focşani astfel :

- prin actualizarea semestrial a tarifelor aferente transportului public local de persoane prin curse regulate cu rata inflaţiei.

- prin modificarea tarifelor aferente transportului public local de persoane atunci când prin ajustarea cu rata inflaţiei veniturile aferente activităţii de transport public local de persoane nu acoperă costurile.  

Contravaloarea serviciilor pentru persoanele care beneficiază de gratuitate la transportul urban de călători, coform legii sau a hotărârilor Consiliului Local, se facturează lunar către Serviciul Local de Asistenţă Socială Focsani, care achită prin ordin de plată valoarea acestora.

Biletele şi abonamentele cu numărul de călătorii se pot procura de la conducatorul auto prin încasare în numerar. 
                         Delegatar, 

                reprezentat  prin                                   reprezentată prin

